Panin tähele, et mälestusmärgi taasavamisel oli vaid kaks telekanalit - ETV venekeelsed saated ja ORT-i esindajad Riiast. Ju oli siis eestikeelsetel telekanalitel midagi aktuaalsemat filmimiseks laulupeonädalal. See ei ole iroonia, see on ajastu märk. Vene telekanalitel reklaamitakse äsjavalminud mängufilmi "Meie aja kangelane". Kes on eestlaste  meie aja kangelane? Kas need kolm tundmatut tüdrukut, keda ma näen igal hommikul lobisemas (vist) Kanal-2 mingis järjesaates ja kelle missiooni ma kuidagi ei suuda mõista. Aga küllap on viga minus…